पाएं अपने शहर की ताज़ा ख़बरें और फ्री ई-पेपरडाउनलोड करें
देश में कोरोना की दूसरी लहर थमने का नाम नहीं ले रही है। बुधवार को एक बार फिर 24 घंटे में नए मरीजों और मौतों का आंकड़ा अब तक के सारे रिकॉर्ड ध्वस्त कर गया। आज देशभर में 4 लाख 12 हजार 373 पॉजिटिव मिले हैं, वहीं 3,979 लोगों की जान चली गई। यह अब तक का सबसे बड़ा और डराने वाला आंकड़ा है।
यह दूसरी बार है जब 24 घंटे में 4 लाख से ज्यादा नए मरीज मिले। इससे पहले 30 अप्रैल को 4 लाख 2 हजार 14 मामले सामने आए थे। तब 3,525 मरीजों की मौत हुई थी। ठीक हुए मरीजों की संख्या भी कल के मुकाबले कम है। मंगलवार को 3.37 लाख मरीज ठीक हुए थे, वहीं बुधवार को 3.24 लाख मरीज ही ठीक हुए हैं।
महाराष्ट्र के बाद अब कर्नाटक और केरल ने डराया
रोज मिलने वाले मरीजों की संख्या के मामले में अब महाराष्ट्र के बाद दो राज्य कर्नाटक और केरल भी डराने लगे हैं। कर्नाटक में बुधवार को रिकॉर्ड 50 हजार से ज्यादा मरीज मिले हैं, वहीं केरल में भी 41,953 लोग पॉजिटिव हुए हैं।
देश में कोरोना महामारी आंकड़ों में
बीते 24 घंटे में कुल नए केस आए: 4.12 लाख
बीते 24 घंटे में कुल मौतें: 3,979
बीते 24 घंटे में कुल ठीक हुए: 3.24 लाख
अब तक कुल संक्रमित हो चुके: 2.10 करोड़
अब तक ठीक हुए: 1.72 करोड़
अब तक कुल मौतें: 2.30 लाख
अभी इलाज करा रहे मरीजों की कुल संख्या: 35.62 लाख
महाराष्ट्र में 920 मरीजों ने दम तोड़ा, उत्तर प्रदेश में भी रिकॉर्ड 357 मौतें
कोरोना के केस में लगातार कमी के बावजूद महाराष्ट्र में मौतों की संख्या बढ़ती जा रही है। यहां बुधवार को 920 लोगों की जान गई। यह राज्य में पूरे कोरोनाकाल में दूसरी सबसे ज्यादा मौते हैं। इससे पहले 28 अप्रैल को 1035 लोगों की जान चली गई थी। स्वास्थ्य विभाग के एक अधिकारी ने बताया कि अब तक कोरोना से 72,662 लोगों की मौत हो चुकी है। संक्रमितों की कुल संख्या 48.80 लाख तक पहुंच गई है।
उत्तर प्रदेश में भी बुधवार को मौतों का नया रिकॉर्ड बना। यहां 357 लोगों ने संक्रमण से जान गंवाई। प्रदेश में 31 हजार से ज्यादा नए केस सामने आए। राजधानी लखनऊ में सबसे ज्यादा 3 हजार लोगों में संक्रमण की पुष्टि हुई। इसके अलावा मेरठ, गौतमबुद्ध नगर, गाजियाबाद, कानपुर, सहारनपुर और गोरखपुर में एक हजार से ज्यादा नए केस मिले हैं।
कोरोना अपडेट्स
प्रमुख राज्यों के हाल
1. महाराष्ट्र
यहां बुधवार को 57,640 लोग संक्रमित पाए गए। 57,006 लोग रिकवर हुए और 920 की मौत हो गई। अब तक राज्य में 48.80 लाख लोग संक्रमण की चपेट में आ चुके हैं। इनमें 41.64 लाख लोग ठीक हो चुके हैं, जबकि 72,662 लोगों की मौत हो गई है। 6.41 लाख मरीजों का अभी इलाज चल रहा है।
2. उत्तर प्रदेश
यहां बुधवार को 31,111 लोग संक्रमित पाए गए। 40,852 लोग रिकवर हुए और 353 लोगों की मौत हो गई। अब तक राज्य में 13.99 लाख लोग संक्रमित हो चुके हैं। इनमें 11.22 लाख ठीक हो चुके हैं, जबकि 14,151 मरीजों ने दम तोड़ दिया। 2.62 लाख मरीजों का इलाज चल रहा है।
3. दिल्ली
देश की राजधानी दिल्ली में बुधवार को 20,960 लोग कोरोना पॉजिटिव पाए गए। 19,209 लोग ठीक हुए और 311 की मौत हो गई। अब तक 12 लाख 53 हजार लोग संक्रमण की चपेट में आ चुके हैं। इनमें 11 लाख 43 हजार ठीक हो चुके हैं, जबकि 18,063 मरीजों की मौत हो चुकी है। 91,859 का इलाज चल रहा है।
4. छत्तीसगढ़
यहां बुधवार को 15,157 लोग कोरोना संक्रमित पाए गए। 10,152 लोग ठीक हुए और 253 की मौत हो गई। अब तक राज्य में 8.02 लाख लोग संक्रमण की चपेट में आ चुके हैं। इनमें 6.63 लाख लोग ठीक हो चुके हैं, जबकि 9,738 मरीजों की मौत हो चुकी है। 1.29 लाख मरीजों का इलाज चल रहा है।
5. गुजरात
राज्य में बुधवार को 12,955 लोग संक्रमित मिले। 12,995 लोग रिकवर हुए और 133 की मौत हो गई। अब तक 6.33 लाख लोग संक्रमण की चपेट में आ चुके हैं। इनमें 4.77 लाख ठीक हो चुके हैं, जबकि 7,912 मरीजों की मौत हो चुकी है। 1.48 लाख मरीज ऐसे हैं, जिनका इलाज चल रहा है।
6. मध्यप्रदेश
राज्य में बुधवार को 12,319 लोग कोरोना पॉजिटिव पाए गए। 9,643 लोग ठीक हुए और 71 की मौत हो गई। अब तक 6.24 लोग संक्रमण की चपेट में आ चुके हैं। इनमें 5.29 लाख लोग ठीक हो चुके हैं, जबकि 6,074 लोगों की मौत हो चुकी है। 89,244 मरीज ऐसे हैं जिनका इलाज चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva mar_Deva awa_Deva mar_Deva hin_Deva awa_Deva hin_Deva awa_Deva hin_Deva san_Deva hin_Deva bho_Deva hin_Deva mai_Deva hin_Deva zho_Hant eng_Latn